作者:元結
標題:與黨侍禦
內容:眾坐吾獨歡，或問歡為誰。高人黨茂宗，複來官憲司。昔吾順元和，與世行自遺。茂宗正作吏，日有趨走疲。及吾汙冠冕，茂宗方矯時。誚吾順讓者，乃是幹進資。今將問茂宗，茂宗欲何辭。若雲吾無心，此來複何為。若雲吾有羞，於此還見嗤。誰言萬類心，閑之不可窺。吾欲喻茂宗，茂宗宜聽之。長轅有修轍，馭者令爾馳。山谷安可怨，筋力當自悲。嗟嗟黨茂宗，可為識者規。